Skielik was daar 'n geluid uit die hemel soos van 'n geweldige stormwind, en dit het die hele vertrek gevul waar hulle gesit het.
Toe die mense die geluid hoor, het 'n groot skare saamgedrom. En omdat elkeen gehoor het hoe daar in sy eie taal gepraat word, het hulle nie geweet hoe hulle dit het nie.
Ek sal tekens bo in die lug en wonders onder op die aarde gee: bloed en vuur en rookwolke.
Die son sal pikdonker word en die maan bloedrooi voordat die groot en glorieryke dag van die Here kom.
So sal dit dan wees: elkeen wat die Naam van die Here aanroep, sal gered word.
2:21: Vgl. Joël 2:28-32.
Maar hy was 'n profeet en hy het geweet dat God met 'n eed aan hom belowe het dat een van sy nakomelinge op sy troon sou sit.
"God het hierdie Jesus uit die dood laat opstaan; daarvan is ons almal getuies.
Hy is verhoog aan die regterhand van God en Hy het die Heilige Gees wat belowe is, van die Vader ontvang en uitgestort. Dit is wat julle nou sien en hoor.
Dawid het nie na die hemel toe opgevaar nie, en tog sê hy: "Die Here het vir my Here gesê: Sit aan my regterhand
totdat Ek jou vyande aan jou onderwerp het.
2:35: Vgl. Ps. 110:1.
"Die hele Israel moet nou vas en seker weet: God het hierdie Jesus, wat julle gekruisig het, Here en Christus gemaak!"
Wat God belowe het, is vir julle en vir julle kinders en vir almal wat daar ver is, vir almal wat die Here ons God na Hom toe sal roep."
Met nog baie ander woorde het Petrus getuig en hulle aangespoor: "Laat julle red tussen hierdie ontaarde mense uit."
Dié wat sy woorde aangeneem het, is gedoop, en omtrent drie duisend mense is op daardie dag by die getal van die gelowiges gevoeg.
Hulle het hulle grond en besittings verkoop en die geld aan almal uitgedeel volgens elkeen se behoefte.
en God geprys. Die hele volk was hulle goedgesind. En die Here het elke dag mense wat gered word, by die gemeente gevoeg.